CELEX: 62008CA0581
Language: da
Date: 2010-09-30 00:00:00
Title: Sag C-581/08: Domstolens dom (Tredje Afdeling) af 30. september 2010 — anmodning om præjudiciel afgørelse fra VAT and Duties Tribunal, London Tribunal centre — Royaume-Uni — EMI Group Ltd mod The Commissioners for Her Majesty’s Revenue & Customs (Sjette momsdirektiv — artikel 5, stk. 6, andet punktum — begrebet vareprøver — begrebet gaver af ringe værdi — indspillet musik — vederlagsfri uddeling i reklameøjemed)

20.11.2010   
            
            
               DA
            
            
               Den Europæiske Unions Tidende
            
            
               C 317/7
            
         Domstolens dom (Tredje Afdeling) af 30. september 2010 — anmodning om præjudiciel afgørelse fra VAT and Duties Tribunal, London Tribunal centre — Royaume-Uni — EMI Group Ltd mod The Commissioners for Her Majesty’s Revenue & Customs
   (Sag C-581/08) (1)
   
   (Sjette momsdirektiv - artikel 5, stk. 6, andet punktum - begrebet »vareprøver« - begrebet »gaver af ringe værdi« - indspillet musik - vederlagsfri uddeling i reklameøjemed)
   2010/C 317/13
   Processprog: engelsk
   
      Den forelæggende ret
   
   VAT and Duties Tribunal, London Tribunal centre
   
      Parter i hovedsagen
   
   
      Sagsøger: Emi Group Ltd
   
      Sagsøgt: The Commissioners for Her Majesty’s Revenue & Customs
   
      Sagens genstand
   
   Anmodning om præjudiciel afgørelse — VAT and Duties Tribunal, London — fortolkning af artikel 5, stk. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — afgifter på goder givet i forretningsøjemed som gaver af ringe værdi og som vareprøver — begrebet »vareprøve« — særlige egenskaber — musikoptagelser i CD-form, som uddeles gratis i reklameøjemed
   
      Konklusion
   
   
               1)
            
            
               En »vareprøve« som omhandlet i artikel 5, stk. 6, andet punktum, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er en prøve af et produkt, som tilsigter at fremme salg af produktet, og som tillader en vurdering af dette produkts egenskaber og kvalitet uden at give anledning til endeligt forbrug ud over det, som nødvendigvis følger af sådanne salgsfremmende transaktioner. Dette begreb kan ikke i almindelighed i national lovgivning begrænses til prøver givet i en form, som ikke er tilgængelig for salg, eller til det første eksemplar af en serie af identiske prøver givet af en afgiftspligtig til den samme modtager, uden at denne lovgivning tillader, at karakteren af det repræsenterede produkt og den særlige kommercielle kontekst for hver transaktion, hvor disse prøver uddeles, tages i betragtning.
            
         
               2)
            
            
               Begrebet »gaver af ringe værdi« som omhandlet i artikel 5, stk. 6, andet punktum, i sjette direktiv 77/388/EØF skal fortolkes således, at det ikke er til hinder for en national lovgivning, der fastsætter et beløbsmæssigt loft af en størrelsesorden som det på 50 GBP, der er fastsat ved den i hovedsagen omtvistede nationale lovgivning, for værdien af de gaver, som gives til den samme person i løbet af en 12-månedersperiode eller som del af en serie eller række af gaver.
            
         
               3)
            
            
               Artikel 5, stk. 6, andet punktum, i sjette direktiv 77/388/EØF er til hinder for en national lovgivning, der fastsætter en formodning for, at goder, der udgør »gaver af ringe værdi« i henhold til denne bestemmelse, og som gives af en afgiftspligtig til forskellige personer, der har samme arbejdsgiver, skal anses for givet til én person.
            
         
               4)
            
            
               Modtageren af vareprøvernes afgiftsmæssige status ikke har betydning for besvarelsen af de andre spørgsmål.
            
         
      (1)  EUT C 55 af 7.3.2009.